Diari Oficial de la Generalitat Valenciana


Sumari del DOGV 2122, del 13-10-1993 (1993/829432)

LLEI 2/1993, de 6 d'octubre, de la Generalitat Valenciana per la qual es modifica la Llei de la Generalitat Valenciana 1/1990, de 22 de febrer, de Caixes d'Estalvi.
--------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/l/1993/10/06/2/dof/vci/html**

### Dades del document

Número de DOGV
:   2122

Data del DOGV
:   13-10-1993

Secció del DOGV
:   DISPOSICIONS GENERALS

Número del document
:   1993/829432


Data del document
:   06-10-1993

Organisme emissor
:   Presidència de la Generalitat

Tipus de document
:   Llei

Anàlisi jurídica

Llei 2/1993, de 6 d'octubre, de la Generalitat Valenciana, per la qual es modifica la Llei de la Generalitat Valenciana 1/1990, de 22 de febrer, de Caixes d'Estalvi.  
Sia notori i manifest a tots els ciutadans que les Corts Valencianes han aprovat i jo, d'acord amb el que estableix la Constitució i l'Estatut d?Autonomia, en nom del Rei, promulgue la Llei següent:  
PREAMBUL  
Diverses sentències recents del Tribunal Constitucional han precisat i completat la delimitació de l?ordre constitucional de distribució de competències en matèria de caixes d'estalvis entre l?estat i les comunitats autònomes. D'aquesta manera, s'ha concretat l'abast del caràcter bàsic de determinats preceptes de la Llei 31/1985, de 2 d'agost, de regulació de les normes bàsiques sobre òrgans rectors de les caixes d'estalvis, sobre els quals s'havien suscitat dubtes interpretatius.  
D'altra banda, l?existència en l'actualitat, en algunes caixes amb domicili social a la Comunitat Valenciana, d'una falta de simetria en la realització periòdica dels successius processos electorals pareix aconsellar la conveniència d'introduir en el text legal una precisió quant al fet que la renovació per meitats dels òrgans de govern ha d'efectuar-se, en tot cas, a meitat del període establert com de duració del mandat dels consellers, és a dir, cada dos anys.  
Amb la finalitat d?acomodar a aquests criteris la Llei de la Generalitat Valenciana 1/1990, de 22 de febrer, sobre Caixes d'Estalvis, cal modificar determinats articles i, al mateix temps, habilitar un règim transitori perquè les caixes puguen adaptar-se a aquests preceptes.  
Quant al contingut de les disposicions que es modifiquen cal destacar, per l?ordre de numeració, la referència explícita que l'article 20.2 fa de l?interval temporal que s'ha de mantenir entre successius processos electorals, i el concreta en dos anys, fet que comporta necessàriament l'adopció d'una mesura d'ajustament, de caràcter excepcional i transitòria, que consisteix a ampliar per uns mesos el mandat d'alguns consellers.  
D'altra banda, l'article 24.3 estableix un repartiment proporcional entre els grups restants del percentatge de representació assignat a l'entitat fundadora, en el supòsit que aquesta no estigués reconeguda en els estatuts. En aquests casos, com que l'assignació del nombre de consellers de cada grup pot veure's alterat, també caldrà fer un ajustament entre els components de cada grup de representació perquè les renovacions parcials successives siguen per meitats.  
Finalment, els articles 32 i 39.1 determinen que correspon a l'Assemblea General, amb caràcter unitari i indivisible, la facultat de nomenar i revocar els membres. del Consell d'Administració i de la Comissió de Control.  
Article únic  
Els articles de la Llei de la Generalitat Valenciana 1/1990, de 22,de febrer, sobre Caixes d'Estalvis, que s'indiquen a continuació són modificats i el seu text passa a ser el que s'hi expressa entre cometes:  
Article 20, apartat 2.  
«La renovació d'aquests serà escomesa per meitats, cada dos anys, respectant sempre ' la proporcionalitat de les representacions que conformen els diferents òrgans de govern.»  
Article 24, apartat 3.  
«Quan la persona o entitat fundadora de la caixa no estiga reconeguda en els estatuts, el percentatge assignat a aquesta en l'apartat u d'aquest article es repartirà proporcionalment entre els grups restants de representació, en relació amb els percentatges . establerts per a cadascun d'ells.»  
Article 32.  
«El nomenament i la revocació, si s'escau, dels vocals del Consell d'Administració serà efectuat per l'assemblea general d'entre els components de cadascun dels diferents grups de representació que la integren. No obstant això, la designació, llevat del grup de representació dels empleats i de l?entitat fundadora, si s'escau, podrà recaure en terceres persones que no sent consellers generals reunisquen els adequats requisits de professionalitat, sense que puguen excedir del nombre de dos per cada grup.»  
Article 39, apartat I.  
«El nomenament i la revocació, si s'escau, dels membres de la Comissió de Control serà efectuat per l'assemblea general d'entre els components de cadascun dels diferents grups de representació que la integren, sempre que no tinguen la condició de vocals del Consell d'Administració.»,  
DISPOSICIONS TRANSITORIES  
Primera. Adaptació d'estatuts i reglament  
1. En el termini de vuit mesos a comptar des de la publicació d'aquesta llei en el Diari Oficial de la Generalitat Valenciana, les caixes d'estalvis amb domicili social a la Comunitat Valenciana hauran d'adaptar els seus estatuts socials i reglaments del procediment regulador del sistema de designacions i eleccions dels membres dels òrgans de govern.  
2. Una vegada aprovada la modificació d'aquests textos per l'assemblea general, s'elevarà, en el termini d'un mes, a l?Institut Valencià de Finances, en sol·licitud de la preceptiva autorització administrativa.  
Segona. Ajustament de l'interval entre processos  
Amb la finalitat.i d'ajustar a dos anys el període que hi haja entre la realització dels successius processos de renovació parcial, els membres dels òrgans de govern de les caixes d'estalvis que resulten elegits o designats en els processos electorals realitzats durant 1993 veuran perllongat el seu mandat, amb caràcter excepcional i sense perjudici del que estableix la disposició transitòria següent, fins l'acabament del procés de renovació parcial l?inici del qual s'haurà de produir en el mes de setembre de 1997.  
Tercera. Ajustament dels percentatges de representació  
En la primera renovació parcial que s'inicie després de l?entrada en vigor d'aquesta llei, els representants de cadascun dels grups de representació que integren els òrgans de govern de les caixes hauran de quedar determinats de tal forma que s'ajusten als nous percentatges de representació establerts en l'article 24 de la Llei 1/1990, permetent, al mateix temps, la, successiva renovació parcial per meitats en tots els grups.  
DISPOSICIO DEROGATORIA  
Es deroguen totes les normes d'igual o inferior rang en allò que contradiguen o s'oposen al que disposa aquesta llei. En particular, i sense perjudici del que estableix la disposició transitòria primera, són modificades o derogades les clàusules estatutàries o reglamentàries de les caixes d'estalvis que s'oposen als preceptes d'aquesta llei.  
DISPOSICIONS FINALS  
Primera  
S'autoritza el Govern valencià per a dictar les disposicions necessàries per a l'aplicació i el desplegament d'aquesta llei.  
Segona  
Aquesta llei entra en vigor el mateix dia de la publicació en el Diari Oficial de la Generalitat Valenciana. '  
Per tant, ordene que tots els ciutadans i ciutadanes, tribunals, autoritats i poders públics als quals pertoque, que observen i facen complir aquesta Llei.  
València, 6 d'octubre de 1993  
El Presidente de la Generalitat Valenciana,   
JOAN LERMA I BLASCO


Còpia Permalink ELI